Legal Document

Category: 176

Text:
6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 602 της 11/14 Σεπτ. 1968 (ΦΕΚ Α΄ 205) Περί τρόπου εκδόσεως εισιτηρίων υπό των ταμιών θεάτρων. Έχοντες υπ’ όψιν τας διατάξεις: 1)Του άρθρ. 4 του Νόμ. 2154/1952 «περί συμπληρώσεως των διατάξεων του Α.Ν. 446/1937 «περί θεάτρων και λοιπών δημοσίων θεαμάτων», 2) του Νόμ. 1671/1951 «περί Υπουργικού Συμβουλίου και Υπουργείων», ως συνεπληρώθη δια του Νόμ. 3076/1954 και 3)του Ν.Δ 4426/1964 «περί συστάσεως Υπουργείου Δημοσίας Τάξεως» ως και την υπ ’αριθ. 492 από 9.8.1968 γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Οι ταμίαι των θεάτρων και λοιπών δημοσίων θεαμάτων, των οποίων αι θέσεις των θεατών είναι ηριθμημέναι, υποχρεούνται να τηρώσι προ της θυρίδος εκδόσεως των εισιτηρίων, εις θέαν του κοινού, ίδιον δι’ εκάστην παράστασιν σχεδιάγραμμα, εμφαίνον απάσας τας θέσεις της αιθούσης του θεάτρου κλπ. και να παρέχωσι τας θέσεις, κατά σειράν προσελεύσεως των θεατών (αγοραστών). 2.Αι διατιθέμεναι θέσεις σημειούνται υπό των ταμιών δια μιας γραμμής συρομένης εις την οικείαν θέσιν του σχεδιαγράμματος. Η εμφάνισις μη διατεθειμένων θέσεων, ως διατεθειμένων απαγορεύεται απολύτως. 3.Απαγορεύεται η ύπαρξις πλέον του ενός, δι’ εκάστην παράστασιν, σχεδιαγράμματος, εντός του ταμείου. Ωσαύτως απαγορεύεται η χρησιμοποίησις βιβλίων σημειωματαρίων κλπ. προς καταχώρησιν εγγραφών σχετικών με την διάθεσιν θέσεων. 4.Θέσεις διατιθέμεναι τηλεφωνικώς σημειούνται εις το σχεδιάγραμμα δια μολυβδίδος ετέρου χρώματος. Εις το περιθώριον του σχεδιαγράμματος σημειούται το ονοματεπώνυμον του αιτούντος, ως και η σειρά και ο αριθμός των διατεθεισών εις τούτον θέσεων. Μετά την παραλαβήν των εισητηρίων σημειούνται επί του σχεδιαγράμματος αι χορηγηθείσαι θέσεις δια γραμμής συρομένης δια μολυβδίδος του αυτού ως εν τη παρ. 2 χρώματος, διαγράφεται δε η εν τω περιθωρίω σημείωσις. 5.Εάν, οι περί ων εκρατήθησαν θέσεις τηλεφωνικώς, δεν παραλάβωσιν εκ του ταμείου τα εισιτήριά των ημίσειαν ώραν τουλάχιστον ενωρίτερον της οριζομένης τοιαύτης δια την έναρξιν εκάστης παραστάσεως, οι ταμίαι υποχρεούνται να διαθέτωσι τας θέσεις ταύτας εις το κοινόν, ως εν παρ. 1 ορίζεται, απαγορευομένης απολύτως της αποκοπής εκ μέρους των ταμιών εισιτηρίων δια τας ανωτέρω θέσεις, προ της ώρας ταύτης και της παραδόσεως αυτών μετά την ώραν ταύτην. Σελ. 1020(α) 343-114 Άρθρ.2.-1.Έκαστος θεατρικός επιχειρηματίας δικαιούται να διαθέση ελευθέρως 20 θέσεις της εκλογής του δι’ εκάστην παράστασιν. Αι θέσεις αύται δηλούνται εγγράφως, από της προηγουμένης τουλάχιστον ημέρας της παραστάσεως, δια δηλώσεως υποβαλλομένης υπό του επιχειρηματίου εις το Αστυν. Τμήμα της περιφερείας του θεάτρου και σημειούνται εις το σχεδιάγραμμα. 2.Απαγορεύεται απολύτως η καθ’ οιονδήποτε τρόπον είσπραξις υπό των ταμιών τιμής μεγαλυτέρας της αναγραφομένης επί εκάστου εισιτηρίου, έστω και υπό τύπον φιλοδωρήματος. Άρθρ.3.-Οι παραβάται του παρόντος Β.Δ/τος ταμίαι τιμωρούνται κατά τας διατάξεις του άρθρ. 2 του Νόμ. 2154/1952. Εις τον Ημέτερον επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος. 31.Ξ.α.6 Γενικά για τα θέατρα